కోవెలకుంట్ల

కోవెలకుంట్ల,(కోయిలకుంట్ల, కోయలకుంట్ల అని కూడా అంటారు కానీ కోవెలకుంట్ల సరైన పేరు.)ఆంధ్రప్రదేశ్ రాష్ట్రంలోని నంద్యాల జిల్లా, కోవెలకుంట్ల మండలం లోని పట్టణం. కోవెలకుంట్ల పట్టణంపెన్నానది ఉపనదైన కుందూ నది ఒడ్డున, కర్నూలు నుండి 85 కిలోమీటర్ల దూరంలో ఉంది. ఇది జిల్లా కేంద్రం నంద్యాల నుండి 38 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 5810 ఇళ్లతో, 36745 జనాభాతో 2097 హెక్టార్లలో విస్తరించి ఉంది. గ్రామంలో మగవారి సంఖ్య 11606, ఆడవారి సంఖ్య 12253. షెడ్యూల్డ్ కులాల సంఖ్య 3874 కాగా షెడ్యూల్డ్ తెగల సంఖ్య 754. గ్రామ జనగణన లొకేషన్ కోడ్ 594507.కోయిలకుంట్లకు చాల చరిత్ర ఉంది ఉయ్యాలవాడ నరసింహారెడ్డి అనే స్వాతత్ర్య సమర యోధుడిని కోవెలకుంట్ల జుర్రీరు నది ఒడ్డున వురి తీసారు బ్రిటీష్ పాలకులు. ఇక్కడ బస్ డిపొ ఉంది. ఈ బస్టాండ్ జిల్లాలో 3వ పెద్ద బస్టాండు. సి.కెనాల్ నీరు వల్ల వరి పంట బాగా పండుతుంది.
విద్యా సౌకర్యాలు

పట్టణంలో రెండు కాన్వెంట్ బడులు, రెండు ప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు ఏడు, ప్రైవేటు ప్రాథమిక పాఠశాలలు ఆరు, ప్రభుత్వ ప్రాథమికోన్నత పాఠశాలలు ఆరు, ప్రైవేటు ప్రాథమికోన్నత పాఠశాలలు ఆరు, ప్రభుత్వ మాధ్యమిక పాఠశాలలు ఆరు, ప్రైవేటు మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల, ఒక ప్రైవేటు జూనియర్ కళాశాల ఒక ప్రభుత్వ ఆర్ట్స్ / సైన్స్ డిగ్రీ కళాశాల, రెండు ప్రైవేటు ఆర్ట్స్ / సైన్స్ డిగ్రీ కళాశాలు ఉన్నాయి. సమీప ఇంజనీరింగ్ కళాశాల, సమీప వైద్య కళాశాల, మేనేజిమెంటు కళాశాల, అనియత విద్యా కేంద్రం నంద్యాలలోను, పాలీటెక్నిక్ బనగానపల్లెలోనూ ఉన్నాయి. సమీప వృత్తి విద్యా శిక్షణ పాఠశాల బనగానపల్లె లోను, దివ్యాంగుల ప్రత్యేక పాఠశాల కర్నూలు లోనూ ఉన్నాయి.
వైద్య సౌకర్యం

ప్రభుత్వ వైద్య సౌకర్యం

కోయిలకుంట్ల లో ఉన్న ఒక సామాజిక ఆరోగ్య కేంద్రంలో ఇద్దరు డాక్టర్లు , 9 మంది పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం

గ్రామంలో 9 ప్రైవేటు వైద్య సౌకర్యాలున్నాయి. ఒక ఎమ్బీబీయెస్ డాక్టరు, మ్బీబీయెస్ కాకుండా ఇతర డిగ్రీ చదివిన డాక్టర్లు ఐదుగురు, డిగ్రీ లేని డాక్టర్లు ముగ్గురు ఉన్నారు. నాలుగు మందుల దుకాణాలు ఉన్నాయి.
తాగు నీరు

పట్టణంలో కుళాయిల ద్వారా రక్షిత మంచి నీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం

పట్టణంలో భూగర్భ మురుగు నీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగు నీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ ఉంది. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు

కోయిలకుంట్లలో పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ మొదలైన సౌకర్యాలు ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి..

ఇక్కడ ఆంధ్రప్రదేశ్ రోడ్డు రవాణా సంస్థ బస్సు స్ఠేషన్ ఉంది.. ప్రతి రోజు హైదరాబాద్, బెంగళూరు, తిరుపతి, బళ్లారి కి బస్సు సౌకార్యం ఉంది. సమీప పట్టణాలకు, గ్రామాలకు ఈ డిపో నుండి బస్సులు సేవలు ఉన్నాయి. కోవెలకుంట్ల బస్టేషన్ నంద్యాల జిల్లాలో రెండవ అతిపెద్దది

కోవెలకుంట్ల రైల్వే స్టేషన్ 2016 నుంచి అందుబాటులోకి వచ్చింది .ఈ స్టేషన్ నంద్యాల-యర్రగుంట్ల మార్గంలో ఉంది. ఇక్కడ నుండి ప్రతి రోజు తిరుపతి, గుంటూరు,విజయవాడ, కడప, ధర్మవరం కి రైలు సౌకర్యం ఉంది. ఈ మార్గంలో విద్యుత్ రైలు తిరుగుతున్నాయి.ప్రస్తుతం సింగిల్ ఎలక్ట్రిఫైడ్ లైన్ ఉండగా డబుల్ లైన్ పనులు ఇంకా ప్రారంభం కాలేదు
మార్కెటింగు, బ్యాంకింగు

పట్టణంలో ఏటీఎమ్ లు, రెండు స్టేట్ బ్యాంక్ ఆఫ్ ఇండియా లు ఒక ఆంధ్రప్రగతి బ్యాంక్, ఒక కార్పొరేషన్ బ్యాంక్, ఒక వాణిజ్య బ్యాంకు, సహకార బ్యాంకు, ఒక వ్యవసాయ పరపతి సంఘం ఉన్నాయి. పట్టణంలో స్వయం సహాయక బృందం, పౌర సరఫరాల కేంద్రం, వారం వారం సంత, వ్యవసాయ మార్కెటింగ్ సొసైటీ ఉన్నాయి.
ఆరోగ్యం, పోషణ, వినోద సౌకర్యాలు

పట్టణంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. పట్టణంలో ఆటల మైదానం, మూడు సినిమా హాలులు(SLV, Sri panduranga, AVR), గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి.
విద్యుత్తు

పట్టణంలో ఒక విద్యుత్ సబ్ స్టేషన్, గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం

కోయిలకుంట్లలో భూ వినియోగం కింది విధంగా ఉంది:
* వ్యవసాయేతర వినియోగంలో ఉన్న భూమి: 240 హెక్టార్ల
* వ్యవసాయం చేయదగ్గ బంజరు భూమి: 157 హెక్టార్లు
* సాగులో లేని భూముల్లో బీడు భూములు కానివి: 21 హెక్టార్లు
* బంజరు భూమి: 29 హెక్టార్లు
* నికరంగా విత్తిన భూమి: 1647 హెక్టార్లు
* నీటి సౌకర్యం లేని భూమి: 1654 హెక్టార్లు
* వివిధ వనరుల నుండి సాగునీరు లభిస్తున్న భూమి: 44 హెక్టార్లు
నీటిపారుదల సౌకర్యాలు

కోయిలకుంట్లలో వ్యవసాయానికి నీటి సరఫరా కింది వనరుల ద్వారా జరుగుతోంది.
* బావులు/బోరు బావులు: 6 హెక్టార్లు
* ఇతర వనరుల ద్వారా: 38 హెక్టార్లు
ఉత్పత్తి

కోయిలకుంట్లలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు

శనగలు, జొన్నలు, కందులు
పారిశ్రామిక ఉత్పత్తులు

పి.వి.సి. సంచులు
గణాంకాలు

2001 వ.సంవత్సరం జనాభా లెక్కల ప్రకారం గ్రామ జనాభా 19,735. ఇందులో పురుషుల సంఖ్య 9,717, మహిళల సంఖ్య 10,018, గ్రామంలో నివాస గృహాలు 4,230 ఉన్నాయి.
మూలాలు
వెలుపలి లింకులు